**УВАЖАЕМИ ДАМИ И ГОСПОДА,**

 Екип, определен със заповед на главния прокурор на Република България, изготвя проектно предложение, с което Прокуратурата на Република България (ПРБ) да кандидатства за предоставяне на безвъзмездна финансова помощ по Приоритетна ос № 3 „**Прозрачна и ефективна съдебна система**“ на Оперативна програма „Добро управление“ (ОПДУ) по мерки 4.1 Г и 4.1 Д от „**Пътната карта за изпълнение на Стратегията за въвеждане на електронно управление и електронно правосъдие в сектор „Правосъдие 2014 – 2020 г.**“.

 Във връзка с гореизложеното, моля да предоставите индикативни оферти по отношение на бъдеща дейност № 1 от проектното предложение, съгласно мярка 4.1.Г с наименование „Редизайн на УИС-2 в ПРБ с цел преминаване към използване на електронни документи в рамките на ПРБ и между ПРБ и др. държавни институции. Предоставяне на електронни услуги и информация за граждани“. Дейността е разделена на три поддейности с наименования, както следва:

1. **Поддейност 1: Въвеждане на електронен документооборот в Прокуратурата на РБ;**
2. **Поддейност 2: Предоставяне на електронни услуги за граждани, фирми, държавни институции и Единната информационна система за противодействие на престъпността;**
3. **Поддейност 3: Надграждане на хранилището на данни и справочната подсистема на УИС-2 и осигуряване на възможност за предоставяне на отворени данни.**

Индикативните оферти да съдържат кратко описание на вашите действия по организацията за изпълнение на всяка точка, прогнозна цена за всяка точка и обща прогнозна цена на всяка поддейност.

Индикативните оферти моля да изпратите **до 10 юни 2016 г**.на адрес: София, бул.“Д-р Г.М.Димитров“ № 42, на вниманието на г-н Петко Петков, както и копия в документен формат на електронна поща opdu@prb.bg .

 **Приложение: Техническа спецификация към дейност № 1 –„** **Редизайн на УИС-2 в ПРБ с цел преминаване към използване на електронни документи в рамките на ПРБ и между ПРБ и др. държавни институции. Предоставяне на електронни услуги и информация за граждани“.**

**РЪКОВОДИТЕЛ ПРОЕКТ:............./п/......................**

 **/ПЕТКО ПЕТКОВ/**

 **Съгласно заповед**

 **РД-09-68/14.05.2016 г.**

 **На Главния прокурор**

 **На Република България**